Z A P I S N I K

 sa **6. Sjednice Školskog odbora Osnovne škole Andrije Kačića Miošića, Donja Voća održane 23.3.2017. godine u 11:30 sati (četvrtak) u prostorijama Osnovne škole Andrije Kačića Miošića, Donja Voća.**

Sjednici je nazočilo šest (6) članova Školskog odbora:

1. Ankica Belcar
2. Tanja Jovanović-Šincek
3. Jadranka Petrač
4. Renata Lazar
5. Stjepan Stolnik

Nenazočni:

1. Stjepan Kukec, izostanak opravdao (bolestan)
2. Ljubica Galić, izostanak opravdala

 Osim članova Školskog odbora sjednici prisustvuje Rahela Blažević, ravnateljica Škole i Dragica Barišić, tajnica Škole, zapisničar

Sjednicu otvara i njome predsjedava predsjednica Školskog odbora Ankica Belcar koja pozdravlja nazočne članove i konstatira kako postoji kvorum za donošenje pravovaljanih odluka**.**

Predsjedavateljica sjednice predlaže dnevni red naveden u pozivu. Nema prijedloga za dopunu ili izmjenu dnevnog reda pa je isti jednoglasno usvojen i glasi:

 **DNEVNI RED:**

1. Usvajanje zapisnika s prethodne sjednice
2. Usvajanje Izmjena i dopuna Statuta Škole
3. Usvajanje Izmjena i dopuna Financijskog plana za 2017. godinu
4. Usvajanje Izmjena i dopuna Plana nabave roba i usluga te ustupanje radova za 2017. godinu
5. Ostala pitanja i prijedlozi

**Ad 1)** **Usvajanje zapisnika s prethodne sjednice**

Zapisnik sa 5. sjednice održane 2.3.2017. godine **jednoglasno usvojen.**

**Ad 2) Usvajanje Izmjena i dopuna Statuta Škole**

Jednoglasna **O D L U K A**

 **Donose se Izmjene i dopune Statuta Osnovne škole Andrije Kačića Miošića, Donja Voća.**

**Ad 3) Usvajanje Izmjena i dopuna financijskog plana za 2017. godinu**

Jednoglasna **O D L U K A**

 Usvojene izmjene i dopune Financijskog plana za 2017. godinu.

**Ad 4) Usvajanje izmjena i dopuna Plana nabave roba i usluga te ustupanje radova za**

 **2017. godinu**

Jednoglasna **O D L U K A**

Usvojene druge izmjene i dopune Plana nabave roba i usluga te ustupanje radova za

2017. godinu.

**Ad 5) Ostala pitanja i prijedlozi**

 Ravnateljica Škole izvijestila je nazočne članove Školskog odbora o projektu

„Stopa Sv. Martina“ u koji će se uključiti i Škola u smislu izrade prigodnih suvenira. Također je upoznala s Pozivnicom Zaklade za prevenciju kriminaliteta „Sv. Mihael“ na promociju nove stručne edukativne knjige „Droga, ovisnost i nasilje-važna saznanja i korisne informacije za prevenciju i suzbijanje“.

Član Školskog odbora Stjepan Stolnik, postavio je ravnateljici pitanje vezano uz čišćenje dimnjaka s obzirom da je dosadašnji dimnjačar otišao u mirovinu, te nitko nije čistio dimnjak niti servisirao peć. Ravnateljica daje odgovor, da je Općina Donja Voća raspisala natječaj za davanje koncesije, ali još nije potpisan Ugovor. “Krovište i dimnjaci su u lošem stanju i predstavljaju opasnost za sve osobe“, izjavio je Stjepan Stolnik.

Ravnateljica predlaže da će Škola kao početak rješavanja problema zatražiti tri ponude za sanaciju dimnjaka i zamjenu oštećenog krovišta, te se obvezala da će s tim problemom upoznati i Upravni odjel za prosvjetu, kulturu i sport u Varaždinu.

Ostalih pitanja nije bilo. Sjednica završena u **12:10 h.**

Zapisničar: Predsjedavateljica sjednice:

 Dragica Barišić Ankica Belcar, predsjednica Školskog odbora